Egy vállalkozás vagyonrészei 201.. . január 1-jén: (adatok Ft-ban)


	Anyagok
	3 250 000

	Elszámolási betét
	15 200 000

	Jegyzett tőke
	141 000 000

	TB kötelezettség
	420 000

	Késztermékek
	4 000 000

	Pénztár
	50 000

	Vevők
	3 500 000

	Ingatlanok
	18 500 000

	Vagyoni értékű jogok
	3 200 000

	Mérleg szerinti eredmény
	………….

	Szállítók
	2 720 000

	Műszaki berendezések, gépek, járművek
	116 000 000

	Beruházási és fejlesztési hitelek
	4 800 000

	Jövedelemtartozás a dolgozóknak
	3 800 000


Gazdasági események január hónapban:

1.  Nyitás, a mérleg szerinti eredmény átvezetése az eredménytartalékba.

2. A bank értesített, hogy a vállalkozás megbízására az egyik szállítónak átutalt 1 210 000 Ft-ot.

3. Anyagot vásárolt a vállalkozás 10 napon belüli kiegyenlítésre, a beérkezett számla adatai:

    mennyiség   1 200 kg, egységár 500 Ft/kg.
4.  A bankértesítés megérkezett, az egyik vevőtől befolyt 1 220 000 Ft követelés.

5. A vállalkozás a bankszámláról felvette a dolgozók decemberi bérének kifizetéséhez szükséges  összeget, a bankértesítés is megérkezett. A bérek kifizetése megtörtént.

6. A vásárolt anyagból minőségi hiba miatt 200 kg-ot visszaküldött a vállalkozás az eladónak.

7. A vállalkozás 1 000 000 Ft-ért államkötvényeket vásárolt befektetési céllal, az ellenérték a folyószámláról kiegyenlítésre került, a bankértesítés megérkezett.

8. A vállalkozás készpénzért nyomtatványokat vásárolt 14 000 Ft értékben, ami azonnal felhasználásra került.

9.  800 000 Ft hiteltörlesztéséről a bankértesítések megérkezetek.

10. A bank hitelkamatra leemelt a folyószámláról 140 000 Ft-ot, a bankértesítés megérkezett.

11. A vállalkozás az anyagkészletéből - mert felesleges - 800 000 Ft értékűt 790 000 Ft értékben utólagos kiegyenlítésre értékesített.

a) Készítse el a vállalkozás egyszerűsített nyitómérlegét!

b) Végezze el a könyvelést időrendben és főkönyvi számlákon is, az ÁFA könyvelésétől tekintsen el! (a számlaszámokat lehetőség szerint minél mélyebb részletezésben jelölje)!

c) Készítsen főkönyvi kivonatot a könyvelés ellenőrzésére!
